Správa Komisie o činnosti výborov počas roka 2008 {SEC(2009) 913} /* KOM/2009/0335 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.7.2009 KOM(2009) 335 v konečnom znení SPRÁVA KOMISIE O ČINNOSTI VÝBOROV POČAS ROKA 2008 {SEC(2009) 913} SPRÁVA KOMISIE O ČINNOSTI VÝBOROV POČAS ROKA 2008 V súlade s článkom 7 ods. 4 rozhodnutia Rady 1999/468/ES z 28. júna 1999 (ďalej len „rozhodnutie o komitológii“) týmto Komisia predkladá výročnú správu o činnosti výborov za rok 2008. Táto správa obsahuje prehľad vývoja komitologického systému a zhrnutie činností výborov, ako aj prílohu s podrobnými štatistikami o práci jednotlivých výborov[1]. 1. Prehľad nedávneho vývoja komitologického systému 1.1. Vykonávanie reformy komitologického postupu (rozhodnutie Rady 2006/512/ES, ktorým sa mení a dopĺňa rozhodnutie Rady 1999/468/ES) 1.1.1. Úprava Úprava zameraná na zosúladenie existujúcich základných aktov s novým regulačným postupom s kontrolou (RPK), ktorý sa zaviedol rozhodnutím Rady 2006/512/ES, pokračovala v roku 2008[2] prijatím prvého súboru „prioritných úprav“ Európskym parlamentom a Radou 11. marca 2008[3], po ktorom nasledovalo prijatie dvoch nariadení „omnibus“ 22. októbra 2008, konkrétne nariadenie „omnibus, 1. časť“[4], ktorým sa spája a mení a dopĺňa 59 základných právnych aktov, a nariadenie „omnibus, 3. časť“[5], ktorým sa spájajú a menia a dopĺňajú 4 základné právne akty, a nakoniec nariadenie „omnibus, 2. časť“[6], ktoré sa vzťahuje na 47 základných aktov a ktoré bolo prijaté 11. marca 2009. Komisia prijala vo februári 2008 návrh štvrtého nariadenia omnibus[7], ktoré sa týka úpravy 46 aktov. Okrem toho Európsky parlament vo svojom uznesení z 23. septembra 2008 požiadal Komisiu, aby predložila návrhy úpravy 14 ďalších základných právnych aktov. Komisia dôkladne preskúmala tieto nástroje, ale nepovažovala za vhodné predložiť návrhy týkajúce sa všetkých z nich, pretože, okrem iného , niektoré už boli upravené inými aktmi, alebo preto, že podľa názoru Komisie vykonávanie právomocí obsiahnutých v týchto aktoch nebolo predmetom RPK. V dôsledku tohto posúdenia Komisia prijala 30. marca 2009 návrh piateho a konečného nariadenia omnibus, ktoré sa vzťahuje na dva základné právne akty[8]. 1.1.2. Revízia medziinštitucionálnej dohody Revidovaná medziinštitucionálna dohoda medzi Európskym parlamentom a Komisiou o postupoch na vykonávanie rozhodnutia o komitológii bola prijatá 3. júna 2008[9]. Touto revíziou sa dohoda zosúladila so zmenami v komitologických postupoch zavedených rozhodnutím Rady 2006/512/ES, najmä RPK, a s pripojenými vyhláseniami o transparentnosti a zlepšeným komitologickým registrom[10]. Cieľom revidovanej dohody je okrem toho zjednodušenie existujúcich úprav medzi týmito dvoma inštitúciami. 1.1.3. Komitológia a transparentnosť: register a archív dokumentov komitológie Vo vyhlásení týkajúcom sa článku 7 ods. 3 rozhodnutia o komitológii (vyhlásenie o transparentnosti)[11] sa Komisia zaviazala zlepšiť register komitológie s cieľom umožniť Európskemu parlamentu lepšie sledovať fázy postupu a časový rozvrh každého komitologického postupu a rozlišovať medzi rôznymi druhmi doručovaných dokumentov. Z tohto dôvodu, ako sprievodné opatrenie k reforme rozhodnutia o komitológii, Komisia vytvorila nový a značne vylepšený register komitológie, aby Európskemu parlamentu a širokej verejnosti poskytla transparentnejší a usporiadanejší prístup k dokumentom a ďalším dôležitým informáciám. Nový register sa uviedol do prevádzky 1. apríla 2008[12]. 1.2. Vývoj judikatúry Súdny dvor vo svojom rozsudku z 1. apríla 2008 (spojené veci C-14/06 a C-295/06, Európsky parlament a Dánske kráľovstvo proti Komisii Európskych spoločenstiev) zrušil bod 2 prílohy k rozhodnutiu Komisie[13] 2005/717/ES, ktorým sa na účely prispôsobenia sa technickému pokroku mení a dopĺňa príloha k smernici o obmedzení používania určitých nebezpečných látok[14], pokiaľ ide o výnimku pre dekabromodifenyléter (DecaBDE) na polymerické použitia. Súd tiež vyhlásil, že účinky uvedeného ustanovenia by sa napriek tomu mali zachovať až do 30. júna 2008, vrátane. Súd dospel k záveru, že rozhodnutie, ktoré bolo rovnocenné so všeobecnou výnimkou na používanie DecaBDE v elektrických a elektronických zariadeniach, bolo prijaté vtedy, keď neboli splnené podmienky stanovené zákonodarným orgánom v článku 5 ods. 1 smernice o obmedzení používania určitých nebezpečných látok, a smeruje proti cieľu, ktorý sleduje tento zákonodarný orgán, a to zavedenie zásady zákazu zložiek uvedených v danej smernici. Pri prijímaní uvedeného rozhodnutia, pokiaľ ide o výnimku pre DecaBDE, teda Komisia porušila článok 5 ods. 1. Súd teda potvrdzuje všeobecnú zásadu, že Komisia je pri uplatňovaní vykonávacích právomocí oprávnená prijať všetky opatrenia, ktoré sú nevyhnutné alebo primerané na vykonanie základných právnych predpisov, za predpokladu, že nie sú s nimi v rozpore. 2. Prehľad činností 2.1 Počet výborov a zasadnutí Je dôležité rozlišovať medzi komitologickými výbormi na jednej strane a ďalšími subjektami, najmä „expertnými skupinami“ vytvorenými samotnou Komisiou, na strane druhej. Expertné skupiny poskytujú Komisiu odborné poradenstvo pri príprave a vykonávaní politiky, zatiaľ čo komitologické výbory pomáhajú Komisii pri uplatňovaní vykonávacích právomocí, ktoré jej boli udelené základnými právnymi aktmi. Táto správa sa zameriava výhradne na komitologické výbory. Počet komitologických výborov k 31. decembru 2008 sa vypočítal podľa oblasti činnosti (pozri Tabuľku I ). Na porovnanie sa uvádzajú aj údaje za predchádzajúci rok (k 31. decembru 2007). TABUĽKA I – Celkový počet výborov Oblasť politiky | 2007 | 2008 | Podnikanie a priemysel (ENTR) | 33 | 34 | Zamestnanosť, sociálne záležitosti a rovnaké príležitosti (EMPL) | 4 | 5 | Poľnohospodárstvo a rozvoj vidieka (AGRI) | 31 | 28 | Doprava a energetika (TREN) | 35 | 36 | Životné prostredie (ENV) | 35 | 35 | Výskum (RTD) | 5 | 6 | Informačná spoločnosť a médiá (INFSO) | 9 | 9 | Rybné hospodárstvo a námorné záležitosti (MARE) | 4 | 4 | Vnútorný trh (MARKT) | 13 | 14 | Regionálna politika (REGIO) | 1 | 1 | Dane a colná únia (TAXUD) | 11 | 10 | Vzdelávanie a kultúra (EAC) | 6 | 7 | Zdravie a ochrana spotrebiteľa (SANCO) | 17 | 17 | Spravodlivosť, sloboda a bezpečnosť (JLS) | 21 | 24 | Vonkajšie vzťahy (RELEX) | 3 | 3 | Obchod (TRADE) | 12 | 12 | Rozšírenie (ELARG) | 3 | 3 | EuropeAid (AIDCO) | 9 | 8 | Humanitárna pomoc (ECHO) | 1 | 1 | Štatistika (ESTAT) | 9 | 9 | Rozpočet (BUDG) | 2 | 2 | Úrad pre boj proti podvodom (OLAF) | 1 | 1 | Informačné technológie (DIGIT) | 1 | 1 | SPOLU | 266 | 270 | Komitologické výbory sa vo všeobecnosti môžu zatriediť do skupín podľa druhu postupu, v rámci ktorého pôsobia (poradný, riadiaci, regulačný postup, regulačný postup s kontrolou a ochranný postup – pozri Tabuľku II). Keďže určité výbory uplatňujú viaceré postupy (od poradného postupu po regulačný postup, plus ochranný postup), boli vyčlenené z výborov pôsobiacich v rámci jediného postupu. TABUĽKA II – POčET VÝBOROV PODľA POSTUPU (2008) Druh postupu | Výbor pôsobiaci v rámci niekoľkých postupov | Poradný | Riadiaci | Regulačný | Regulačný s kontrolou | Ochranný | ENTR | 6 | 3 | 15 | 0 | 0 | 10 | EMPL | 2 | 0 | 2 | 0 | 0 | 1 | AGRI | 0 | 19 | 5 | 0 | 0 | 4 | TREN | 3 | 3 | 9 | 0 | 0 | 21 | ENV | 0 | 2 | 21 | 0 | 0 | 13 | RTD | 0 | 2 | 0 | 0 | 0 | 4 | INFSO | 0 | 4 | 0 | 0 | 0 | 5 | MARE | 0 | 1 | 0 | 0 | 0 | 3 | MARKT | 1 | 1 | 7 | 2 | 0 | 3 | REGIO | 0 | 0 | 0 | 0 | 0 | 1 | TAXUD | 1 | 3 | 5 | 0 | 0 | 1 | EAC | 1 | 1 | 0 | 0 | 0 | 5 | SANCO | 2 | 0 | 8 | 0 | 0 | 7 | JLS | 4 | 1 | 4 | 2 | 0 | 13 | RELEX | 0 | 2 | 0 | 0 | 0 | 1 | TRADE | 3 | 3 | 3 | 0 | 0 | 2 | ELARG | 0 | 3 | 0 | 0 | 0 | 0 | AIDCO | 0 | 7 | 0 | 0 | 0 | 1 | ECHO | 0 | 0 | 0 | 0 | 0 | 1 | ESTAT | 0 | 3 | 2 | 0 | 0 | 4 | BUDG | 1 | 0 | 1 | 0 | 0 | 0 | OLAF | 0 | 0 | 1 | 0 | 0 | 0 | DIGIT | 0 | 1 | 0 | 0 | 0 | 0 | SPOLU | 24 | 59 | 83 | 4 | 0 | 100 | Údaje svedčia o tom, že približne 31 % výborov (83 z 270) pracuje výhradne v rámci regulačného postupu, potom nasleduje menší počet výborov, ktoré pracujú výhradne v rámci riadiaceho postupu (59). Väčšina výborov (37 %) však pôsobí v rámci niekoľkých postupov (100 z 270). Rozpis podľa oblasti politiky ukazuje, že využívanie rôznych druhov postupov sa medzi jednotlivými oblasťami politiky líši. V niektorých oblastiach politiky však možno pozorovať jasnú prevahu jedného z postupov: napríklad, oblasti doprava a energetika, životné prostredie a podnikanie a priemysel spolupracujú s veľkým počtom výborov v rámci regulačného postupu, zatiaľ čo oblasť poľnohospodárstva spolupracuje s veľkým počtom výborov v rámci riadiaceho postupu. Počet výborov nie je jediným ukazovateľom činnosti na komitologickej úrovni. Počet zasadnutí , ktoré sa konali v roku 2008, svedčí o intenzite práce všeobecne, na úrovni sektoru a v jednotlivých výboroch ( Tabuľka III ). TABUĽKA III – Počet zasadnutí 2007 | 2008 | 2007 | 2008 | ENTR | 42 | 57 | SANCO | 167 | 123 | EMPL | 5 | 4 | JLS | 31 | 37 | AGRI | 256 | 226 | RELEX | 4 | 4 | TREN | 67 | 60 | TRADE | 23 | 24 | ENV | 75 | 57 | ELARG | 12 | 6 | RTD | 60 | 62 | AIDCO | 35 | 38 | INFSO | 30 | 28 | ECHO | 7 | 6 | MARE | 17 | 15 | ESTAT | 19 | 16 | MARKT | 43 | 42 | BUDG | 7 | 5 | REGIO | 9 | 9 | OLAF | 3 | 3 | TAXUD | 91 | 114 | DIGIT | 3 | 3 | EAC | 15 | 14 | SPOLU | 1 021 | 953 | Rovnako ako v roku 2007 je na čele oblasti poľnohospodárstvo s 226 zasadnutiami, keďže rôzne poľnohospodárske trhy si vyžadujú časté zasadnutia. Po poľnohospodárstve nasleduje zdravie a ochrana spotrebiteľa so 123 zasadnutiami a dane a colná únia so 114 zasadnutiami. 2.2 Počet stanovísk a vykonávacích opatrení V tejto správe, rovnako ako v predchádzajúcich správach, sú uvedené celkové údaje o formálnych stanoviskách predložených výbormi a následné vykonávacie opatrenia (t. j. právne akty alebo administratívne rozhodnutia a rozhodnutia o financovaní) prijaté Komisiou[15]. Tieto údaje vyjadrujú počet konkrétnych „výsledkov“ výborov (pozri Tabuľku IV ). Celkový počet stanovísk predložených výbormi v roku 2008 bol 2 185 (v porovnaní s 2 613 v roku 2007); počet vykonávacích opatrení prijatých Komisiou bol 2 022 (v porovnaní s 2 522 v roku 2007). TABUĽKA IV – Počet prijatých stanovísk a vykonávacích opatrení (2008) Stanoviská | Vykonávacie opatrenia | Stanoviská | Vykonávacie opatrenia | ENTR | 362 | 307 | SANCO | 358 | 311 | EMPL | 21 | 20 | JLS | 117 | 106 | AGRI | 456 | 439 | RELEX | 0 | 0 | TREN | 68 | 63 | TRADE | 11 | 12 | ENV | 78 | 85 | ELARG | 69 | 69 | RTD | 168 | 168 | AIDCO | 115 | 110 | INFSO | 79 | 79 | ECHO | 47 | 47 | MARE | 39 | 39 | ESTAT | 23 | 20 | MARKT | 26 | 16 | BUDG | 4 | 6 | REGIO | 4 | 0 | OLAF | 3 | 0 | TAXUD | 65 | 55 | DIGIT | 1 | 1 | EAC | 71 | 69 | SPOLU | 2 185 | 2 022 | Veľký počet vykonávacích opatrení prijatých v určitých oblastiach politiky – poľnohospodárstvo (439), podnikanie (307), zdravie a ochrana spotrebiteľa (311), výskum (168) a Europe Aid (110) – opäť svedčí o intenzite práce prenesenej na Komisiu v týchto oblastiach[16]. V porovnaní s predchádzajúcim rokom došlo k poklesu, najmä pokiaľ ide o poľnohospodárstvo (439 vykonávacích opatrení v roku 2008 v porovnaní s 963 v roku 2007) a EuropeAid (110 v roku 2008 v porovnaní s 388 v roku 2007). 2.3 Využívanie regulačného postupu s kontrolou (RPK) Údaje o počte prijatých vykonávacích opatrení uvedené v tabuľke IV zahŕňajú počet opatrení, ktoré sa prijímajú podľa RPK. Tento údaj je 71 za rok 2008, pričom životné prostredie je oblasť, ktorá využíva tento postup najviac (21 opatrení), po ňom nasleduje podnikanie a priemysel (13) (pozri Tabuľku V ). Rada a Európsky parlament využili svoje právo veta v prípade návrhu opatrení iba v 10 % prípadov (7 opatrení): - Rada bola proti prijatiu šiestich návrhov opatrení v oblasti životného prostredia z dôvodu, že presahovali vykonávacie právomoci ustanovené v základných nástrojoch, keďže nariadili členským štátom požiadavku oznámiť ich opatrenia na transpozíciu prostredníctvom tabuliek zhody. V dôsledku toho Komisia odstránila z návrhu opatrení sporné ustanovenia a zmenené a doplnené ustanovenia opätovne predložila príslušným výborom. - Európsky parlament bol proti prijatiu jedného návrhu opatrenia v oblasti vnútorného trhu z dôvodu, že presiahol vykonávacie právomoci ustanovené v základnom nástroji, keďže obsahoval ustanovenie, ktoré presiahlo rámec technickej úpravy, a preto by sa mal riešiť v súlade s postupom spolurozhodovania. V dôsledku toho Komisia odstránila sporné ustanovenie a znovu predložila zmenený a upravený návrh opatrenia príslušnému výboru. TABUĽKA V – Počet vykonávacích opatrení prijatých v rámci regulačného postupu s kontrolou (RPK) (2008) Počet opatrení prijatých v rámci RPK | Počet prípadov, keď bol EP proti prijatiu návrhu opatrení v rámci RPK | Počet prípadov, keď bola Rada proti prijatiu návrhu opatrení v rámci RPK | ENTR | 13 | 0 | 0 | EMPL | 0 | 0 | 0 | AGRI | 0 | 0 | 0 | TREN | 9 | 0 | 0 | ENV | 21 | 0 | 6 | RTD | 0 | 0 | 0 | INFSO | 0 | 0 | 0 | MARE | 0 | 0 | 0 | MARKT | 10 | 1 | 0 | REGIO | 0 | 0 | 0 | TAXUD | 8 | 0 | 0 | EAC | 0 | 0 | 0 | SANCO | 3 | 0 | 0 | JLS | 0 | 0 | 0 | RELEX | 0 | 0 | 0 | TRADE | 0 | 0 | 0 | ELARG | 0 | 0 | 0 | AIDCO | 0 | 0 | 0 | ECHO | 0 | 0 | 0 | ESTAT | 3 | 0 | 0 | BUDG | 4 | 0 | 0 | OLAF | 0 | 0 | 0 | DIGIT | 0 | 0 | 0 | SPOLU | 71 | 1 | 6 | 3. PODROBNÉ INFORMÁCIE O čINNOSTIACH VÝBOROV Príloha k tejto správe poskytuje podrobné informácie o práci jednotlivých výborov v roku 2008, ktoré boli rozdelené na základe rôznych príslušných oddelení Komisie. Poskytuje aj informácie o zmenách počtu výborov, ako aj o osobitných situáciách týkajúcich sa návrhu opatrení, medzi ktoré patria nepriaznivé stanoviská, postúpenia Rade alebo námietky Rady alebo Parlamentu v rámci RPK. [1] Príloha sa predkladá ako samostatný pracovný dokument útvarov Komisie. [2] Viac informácií o pozadí procesu úpravy, ako aj o činnostiach vykonaných v tejto súvislosti v roku 2007, je uvedených v správe Komisie o činnosti výborov počas roka 2007 (KOM(2008)844 v konečnom znení). [3] Ú. v. EÚ L 76, 19.3.2008; Ú. v. EÚ L 81, 20.3.2008; Ú. v. EÚ L 97, 9.4.2008. [4] Nariadenie (ES) č. 1137/2008, Ú. v. EÚ L 311, 21.11.2008, s. 1. [5] Nariadenie (ES) č. 1103/2008, Ú. v. EÚ L 304, 14.11.2008, s. 80. [6] Ú. v. EÚ L 87, 31.3.2009, s. 109. [7] KOM(2008)71. [8] KOM(2009)142. [9] Ú. v. EÚ C 143, 10.6.2008, s. 1. [10] Ú. v. EÚ C 171, 22.7.2006, s. 21. [11] Ú. v. EÚ C 171, 22.7.2006, s. 21. [12] http://ec.europa.eu/transparency/regcomitology/index_en.htm. [13] Rozhodnutie 2005/717/ES z 13. októbra 2005. [14] Smernica Európskeho parlamentu a Rady 2002/95/ES o obmedzení používania niektorých nebezpečných látok v elektrických a elektronických zariadeniach. [15] Je potrebné uviesť, že medzi počtom stanovísk a počtom vykonávacích opatrení v akomkoľvek danom roku môžu byť nezrovnalosti. Dôvody týchto nezrovnalostí sú vysvetlené v úvode k prílohe. [16] Upozorňujeme, že na politický, hospodársky alebo finančný význam prijatých rozhodnutí nepoukazuje iba počet schválených opatrení.